Քելվին Քլայն

Քալվին Ռիչարդ Քլայն (), ամերիկացի դիզայներ, ով Calvin Klein բրենդի հիմնադիրն է։ Բացի հագուստից, Քլայնը իր անունն է տվել նաև օծանելիքներին, ժամացույցներին և ակնեղենին։

Վաղ տարիներ 

Քլայնը ծնվել է Բրոնքս շրջանում (Նյու Յորք)՝ հրեաների ընտանիքում։ Նրա հայրը հունգարացի էմիգրանտ է, իսկ մայրը ավստրիացի և ամերիկացի գաղթականների դուստր է։ Քլայնը հաճախել է Արվեստի և դիզայնի ավագ դպրոցը և ստացել բարձրագույն ուսուցում, սակայն չի ավարտել այն։ Չնայած դրան, նա Fashion Institute of Technology համալսարանի կողմից 2003 թվականին ստացավ պատվավոր դոկտորի կոչում։ 1962 թվականին աշխատել է Դան Միլսթեյնի համար, ով վերարկուներ և կոստյումներ արտադրող էր և աշխատել նաև Նյու Յորքի այլ խանութներում։ Իսկ արդեն 1968 թվականին նա և իր մանկության ընկեր Բերի Շվարթզը ստեղծեցին իրենց առաջին կաղմակերպությունը։ Նա միանգամից հայտնի դարձավ Նյու Յորքի նորաձևության շաբաթվա ժամանակ՝ իր ստեղծած հագուստի «մաքուր» արտադրության համար։

Անձնական կյանք 

1964 թվականին նա ամուսնացավ տեքստիլ դիզայներ Ջեյն Սենթրի հետ։ Համատեղ նրանք ունեցան աղջիկ՝ Մարսի Քլայնը, ով դարձավ հեռուստատեսային պրոդյուսեր և այժմ աշխատում է NBC–ի «Շաբաթ երեկոյան ուղիղ եթերում» հեռուստաշոուում։ Սակայն նրանք 1974 թվականի բաժանվեցին։ 1986–ի սեպտեմբերին Իտալիայում գնումների նպատակով ճամփորդության մեկնման ժամանակ նա ամուսնացավ իր օգնականի՝ Քելլի Ռեկտորի հետ, ով հետագայում դարձավ լուսանկարիչ։ Զույգը ամուսնալուծվեց 2006 թվականի ապրիլին։ 2003 թվականին Քլայնը Սաութհեմփթոնում օվկիանոսի դիմաց գնեց մասնավոր տարածք և այնտեղ պատրաստեց 75 միլիոն դոլար արժողությամբ ապակե և բետոնե առանձնատուն։

Քլայնը ԱՄՆ դեմոկրատական կուսակցության նվիրատու է սկսած 1980 թվականից, և նվիրաբերել է կուսակցության թեկնածուներին շուրջ 250,000 դոլար։

Հայտնվել է նաև որոշ հեռուստաշոուներում, օրինակ՝ 30 Rock և Seinfeld։

Ծանոթագրություններ 

Նոյեմբերի 19 ծնունդներ
1942 ծնունդներ
Նյու Յորքում ծնվածներ
Բրոնքս շրջանում ծնվածներ
Ամերիկացի դերասաններ
ԱՄՆ-ի դեմոկրատական կուսակցության անդամներ
Ամերիկացի դիզայներներ